OpenLLM-France/wikimedia huggingface dataset:
# Potència

«Potència» té aquests significats:
* Potència acústica o potència sonora, quantitat d'energia radiada per una font determinada en forma d'ones per unitat de temps
* Potència activa o potència útil, en un circuit de corrent altern, la potència realment consumida pel circuit
* Potència aritmètica, operació matemàtica que comprèn l'ús de dos números, la base b i l'exponent (o potència) n
* Potència cel·lular, capacitat d'una cèl·lula de poder diferenciar-se en diferents tipus cel·lulars
* Potència del cos humàcapacitat d'efectuar un treball mecànic en un temps determinat
* Potència elèctrica, quantitat d'energia lliurada o absorbida per un element en un temps determinat
* Potència física, quantitat de treball efectuat per unitat de temps
* Potència de foc, capacitat militar per dirigir força contra un enemic
* Potència òptica, magnitud física que mesura la capacitat d'una lent o d'un mirall per fer convergir o divergir un feix de llum incident
* Potència standby, consum de potència elèctrica de molts productes elèctrics quan estan en estat apagat
* Potència (bicicleta), peça de les bicicletes
# Le Mont-Dieu

Le Mont-Dieu és un municipi francès situat al departament de les Ardenes i a la regió del Gran Est. L'any 2007 tenia 27 habitants.

## Demografia
### Població

El 2007 la població de fet de Le Mont-Dieu era de 27 persones. Hi havia 8 famílies de les quals 4 eren parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 12 habitatges, 9 eren l'habitatge principal de la família, 2 eren segones residències i 1 estava desocupat. Tots els 11 habitatges eren cases. Dels 9 habitatges principals, 7 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 1 tenia dues cambres i 8 en tenien cinc o més. 8 habitatges disposaven pel capbaix d'una plaça de pàrquing. A 5 habitatges hi havia un automòbil i a 3 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Mont-Dieu el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 4 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 19 persones, 14 eren actives i 5 eren inactives. Les 14 persones actives estaven ocupades(8 homes i 6 dones).. De les 5 persones inactives 1 estava jubilada i 4 estaven estudiant.

### Activitats econòmiques

L'únic establiment que hi havia el 2007 era d'una empresa d'hostatgeria i restauració.
L'any 2000 a Le Mont-Dieu hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Le Mont-Dieu a l'INSEE.
* Évolution et structure de la population Fitxa amb el detall de dades de Le Mont-Dieu a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Llei de Dalton

La llei de Dalton o de les pressions parcials, és deguda a John Dalton, i estableix que la pressió total que exerceix una barreja de gasos és igual a la suma de les pressions parcials que exerceix individualment cadascun dels gasos que componen la barreja.
En una barreja de gasos ideals, es defineix la pressió parcial d'un component i, p$_i$, com aquella que exerciria si ocupés ell tot sol el volum de la barreja a la mateixa temperatura, és a dir:
    $p_{i}={\frac {n_{i}\cdot R\cdot T}{V}}$
Aquesta definició té la seva utilitat perquè quan se sumen les pressions parcials de tots els gasos que constitueixen la mescla, s'obté la pressió total que aquesta exerceix:
    $\sum p_{i}={\frac {\sum n_{i}\cdot R\cdot T}{V}}=P$
Aquesta relació, segons la qual la pressió de la mescla és la suma de les pressions parcials, és l'expressió matemàtica de la Llei de Dalton.

## Referències

* Díaz, M.; Roig, A.. Química física. Madrid: Alhambra, 1980. ISBN 84-205-0575-7.
* Rodríguez, J. A.; Ruíz, J. J. i Urieta, J. S.. Termodinámica química. Madrid: Síntesis, setembre 2000. ISBN 84-7738-581-5.
# Lli Freixa i Ortega

Lli Freixa i Ortega (Reus, 1839 - Barcelona, 1901) va ser un sacerdot català.
Estudià als seminaris de Tarragona i Barcelona. L'any 1871, va ser vicari de la Prioral de Sant Pere de Reus. El 1875, va exercir de confessor de les religioses de la Visitació a Barcelona i, el 1877, va ser professor de psicologia i lògica al Seminari de Barcelona. Poc després, l'any 1881, va ser delegat especial per als assumptes d'Andorra i el van nomenar secretari de cambra i govern del bisbat d'Urgell i delegat permanent per al Principat d'Andorra. Un any després, el 1882, va ser canonge a la Seu urgellenca i el bisbe Casañas el va nomenar el seu secretari particular. El 1883, va ser promocionat a cambrer secret del papa Lleó XIII i nomenat rector del Seminari Tridentí de l'Urgell. Va ocupar diferents càrrecs eclesiàstics: arxipreste de la catedral de la Seu, Visitador general de les Religioses de la Sagrada Família… però la mort va estroncar la seva carrera, ja que era el candidat principal a succeir el bisbe Casañas, promogut a cardenal. El Butlletí del Bisbat d'Urgell (del gener de 1901) publicà una llarga necrologia del sacerdot català

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 291.
# Lleonard de Porto Maurizio

Lleonard de Porto Maurizio (Porto Maurizio, Imperia, Ligúria, 1676 - Polònia, 26 de novembre de 1751) va ser un frare de l'Orde de Frares Menors Reformats que va formar part de la Riformella.
Va ser educat a Roma al Col·legi Romà dels jesuïtes i va ser congregant de l'Oratori de Sant Felip Neri. El 1697 va entrar en l'orde franciscà i el 1702 va ser ordenat prevere. Va ser gran admirador i imitador de sant Pere d'Alcántara. Com a missioner va recórrer els camins d'Itàlia durant quaranta anys, predicant 339 missions, de les que destaquen les de Roma durant el jubileu de l'any 1740. També se li deu la preparació per a l'Any Sant de 1750, que va culminar amb la inauguració solemne de les estacions del viacrucis al Coliseu.
A la missió de Còrsega, Lleonard va expressar davant del públic: «Vull morir en missió, amb l'espasa a la mà contra l'infern.» Va morir durant la seva última missió a les muntanyes de Polònia el 26 de novembre de 1751.
Va ser canonitzat el 1867, i fou nomenat patró de les missions populars pel papa Pius XI el 1923.
# Llibres sapiencials

Els llibres poètics i sapiencials són un grup de llibres bíblics de l'Antic Testament. Els llibres pròpiament sapiencials són el Llibre de Job, el Llibre dels Proverbis, l'Eclesiastès, l'Eclesiàstic i el Llibre de la Saviesa, mentre que els pròpiament poètics són el Llibre dels Salms i el Càntic dels Càntics.
La literatura sapiencial apareix com un nou gènere literari en el poble jueu després de la desaparició dels profetes i el retorn de l'exili a Babilònia, fruit de la situació política i religiosa del moment. Intenten transmetre ensenyaments didàctics a través de textos poètics, i sovint s'atribueixen a grans personatges de la història del poble d'Israel. No es tractava d'un coneixement teòric, sinó que eren concebuts com una realitat que implicava una determinada manera de viure.

## Referències

* 1 2 Tábet, 2007, p. 15.

## Bibliografia

* Tábet, Miguel Ángel. Introducción al Antiguo Testamento III: Libros poéticos y sapienciales. Palabra, 2007. ISBN 978-84-9840-092-2.
# Llevataques

Un llevataques és un producte de neteja que s'aplica directament sobre les taques per eliminar-les.
Hi ha llevataques industrials que es comercialitzen en diverses composicions i formats. En funció de la marca, es pot aconseguir en forma d'aplicador, a pistola, en aerosol o fins i tot en tovalloletes impregnades. A l'hora de tractar una taca és convenient llegir bé les instruccions per conèixer les aplicacions exactes i la dosi a utilitzar. No es recomana aplicar el producte directament sobre la peça sinó abocar prèviament sobre un drap. Després, s'ha de fregar la peça en cercles de fora a dins fins a treure del tot la brutícia. Per evitar errors, es recomana provar abans sobre una zona oculta de la peça per veure els efectes.
No obstant això, hi ha solucions casolanes que permeten eliminar les taques utilitzant productes naturals o altres productes econòmics. Els remeis casolans són diferents en funció de la naturalesa de la taca:
* Per a les taques de cafè, es pot utilitzar aigua juntament amb aigua oxigenada.
* Per a les taques de fruita és efectiu l'aigua barrejada amb alcohol o amb vinagre.
* Per a la xocolata, el vinagre blanc diluït és efectiu.
* Per al vi, s'ha d'utilitzar un drap mullat en alcohol.
* Per a la taca d'herba, es pot utilitzar un drap impregnat en llimona.
* Si la taca ha caigut en una catifa, es pot utilitzar una pasta formada per vinagre i bicarbonat. S'aplica sobre la zona afectada amb un raspall i una vegada que s'ha assecat, es retira amb l'aspirador.

## Referències

* Actuació del llevataques Arxivat 2009-04-20 a Wayback Machine.
* Llevataques casolà per catifes Arxivat 2010-12-27 a Wayback Machine.
# President d'Etiòpia

Aquesta és la llista de Presidents d'Etiòpia des del 1987.

## Presidents d'Etiòpia, 1987-present

* Mengistu Haile Mariam: 10 de setembre 1987 - 21 de maig 1991
* Tesfaye Gebre Kidan: 21 de maig - 28 de maig 1991
* Meles Zenawi: 28 de maig 1991 - 22 d'agost 1995
* Negasso Gidada: 22 d'agost 1995 - 8 d'octubre 2001
* Girma Wolde-Giyorgis Lucha: 8 d'octubre 2001 - 7 d'octubre de 2013
* Mulatu Teshome: des del 7 d'octubre de 2013- 2018
* Sahle-Work Zewde: des del 25 d'octubre de 2018.

## Referències

* ↑ «Fallece el expresidente de Etiopía Girma Wolde-Giorgis» (en castellà). El Diario, 15-12-2018. [Consulta: 26 febrer 2022].
* ↑ Dahir, Abdi Latif. «Ethiopia elects female president Sahle-Work Zewde», 25-10-2018.
# Llac Disappointment

El llac Disappointment (anglès: 'Disappointment Lake', que significa literalment «llac Decepció») és un llac salat d'Austràlia, localitzat en la part central de l'estat d'Austràlia Occidental, a l'oest del desert de Gibson.
Va ser batejat per Frank Hann l'any 1897 mentre explorava Pilbara, al voltant del riu Rudall. Hann va notar que els rierols fluïen cap l'interior del continent, i els va seguir esperant trobar un gran llac d'aigua dolça; però en arribar, aquest era salat, provocant-li una decepció, d'on va sorgir el nom.
El llac és llar d'algunes espècies d'aus aquàtiques.

## Referències

* ↑ Monroe, M. H. «Lake Disappointment». Australia: The Land Where Time Began. [Consulta: 23 agost 2015].
* ↑ «Còpia arxivada» (en castellà). MSN Encarta. Arxivat de l'original el 2008-03-06. [Consulta: 4 desembre 2016].
* ↑ World Wildlife Fund. «Gibson desert». WildWorld Ecoregion Profile. National Geographic Society, 2001. Arxivat de l'original el 2010-03-08.
# President d'Irlanda

El President d'Irlanda (en irlandès: Uachtarán na hÉireann) és el cap d'estat de la República d'Irlanda. El càrrec sol ser escollit directament per vot popular per un termini de set anys, i pot governar durant dues legislatures. El càrrec fou establert per la constitució d'Irlanda de 1937. La residència oficial del president és Áras an Uachtaráin a Dublín.

## Poders

La major part de la tasca del president són de caràcter assessor al govern, però té alguns poders personals que pot fer servir amb discreció, i el govern està obligat a informar-lo de tots els afers. La majoria, però, són de caràcter cerimonial:
* Nomenament del taoiseach (primer ministre) i dels altres ministres, a proposta del Dáil Éireann (cambra baixa).
* Convoca i dissol el Dáil Éireann.
* Aprova les lleis.
* Representa l'estat en afers exteriors.
* Té el comandament suprem de les forces armades
* Pot oferir el perdó presidencial per a determinats delictes.
* No pot abandonar Irlanda sense permís del govern.
* Pot adreçar-se a la nació amb discursos públics.
El president, però, no té vicepresident, de manera que si dimiteix o és mort abans d'acabar el càrrec una Comissió Presidencial exerceix les seves funcions fins que s'anomena un altre president.

## Presidents d'Irlanda

| N. | President | President | Mandat | Mandat | Partit | Partit | Eleccions |
| | Comissió Presidencial | Comissió Presidencial | 29 de desembre, 1937 | 25 de juny, 1938 | interina | interina | interina |
| 1 | | Douglas Hyde | 25 de juny, 1938 | 24 de juny, 1945 | | proposat per tots els partits | 1938 |
| 2 | | Seán T. O'Kelly | 25 de juny, 1945 | 24 de juny, 1959 | | Fianna Fáil | 1945 1952 |
| 3 | | Éamonn de Valera | 25 de juny, 1959 | 24 de juny, 1973 | | Fianna Fáil | 1959 1966 |
| 4 | | Erskine H. Childers | 25 de juny, 1973 | 17 de novembre, 1974 | | Fianna Fáil | 1973 |
| | Comissió Presidencial | Comissió Presidencial | 17 de novembre, 1974 | 18 de desembre, 1974 | interina | interina | interina |
| 5 | | Cearbhall Ó Dálaigh | 19 de desembre, 1974 | 22 d'octubre, 1976 | | (Fianna Fáil) proposat per tots els partits | 1974 |
| | Comissió Presidencial | Comissió Presidencial | 22 d'octubre, 1976 | 2 de desembre, 1976 | interina | interina | interina |
| 6 | | Patrick Hillery | 3 de desembre, 1976 | 2 de desembre, 1990 | | Fianna Fáil | 1976 1983 |
| 7 | | Mary Robinson | 3 de desembre, 1990 | 12 de setembre, 1997 | | Laborista, Partit dels Treballadors i independents | 1990 |
| | Comissió Presidencial | Comissió Presidencial | 12 de setembre, 1997 | 10 de novembre, 1997 | interina | interina | interina |
| 8 | | Mary McAleese | 10 de novembre, 1997 | 10 de novembre, 2011 | | Fianna Fáil | 1997 |
| 8 | | Mary McAleese | 10 de novembre, 1997 | 10 de novembre, 2011 | | Independent | 2004 |
| 9 | | Michael D. Higgins | 11 de novembre, 2011 | | | Laborista | 2011 |
| 9 | | Michael D. Higgins | 11 de novembre, 2011 | | | Independent | 2018 |

## Enllaços externs

* Áras an Uachtaráin, pàgina oficial (gaèlic irlandès) (anglès)
* Arxius Nacionals d'Irlanda - Segell Oficial Presidencial (anglès)
# Llista d'alcaldes de South Bend (Indiana)

Aquesta és una llista dels alcaldes de South Bend (Indiana) des que South Bend va esdevenir ciutat, el 22 de maig de 1865.
| Número | Alcalde | Inici del mandat | Final del mandat | Mandats | Partit |
| 01 !1 | William G. George | 1865 | 1868 | ¾ | Republicà |
| 02 !2 | Louis Humphreys | 1868 | 1872 | 1 | Republicà |
| 03 !3 | William Miller | 1872 | 1876 | 1 | Republicà |
| 04 !4 | Alexander N. Thomas | 1876 | 1878 | ½ | Republicà |
| 05 !5 | Lucius G. Tong | 1878 | 1880 | ½ | Republicà |
| 06 !6 | Levi J. Ham | 1880 | 1884 | 1 | Demòcrata |
| 07 !7 | George W. Loughman | 1884 | 1888 | 1 | Republicà |
| 08 !8 | William H. Longley | 1888 | 1892 | 1 | Demòcrata |
| 09 !9 | David R. Leeper | 1892 | 1894 | ½ | Demòcrata |
| 10 !10 | D. B. J. Schafer | 1894 | 1898 | 1 | Republicà |
| 11 !11 | Schuyler Colfax III | 1898 | 1902 | 1 | Republicà |
| 12 !12 | Edward J. Fogarty | 1902 | 1910 | 2 | Demòcrata |
| 13 !13 | Charles L. Goetz | 1910 | 1914 | 1 | Demòcrata |
| 14 !14 | Fred W. Keller | 1914 | 1918 | 1 | Independent |
| 15 !15 | Franklin R. Carson | 1918 | 1922 | 1 | Republicà |
| 16 !16 | Eli F. Seebirt | 1922 | 1926 | 1 | Republicà |
| 17 !17 | Chester R. Montgomery | 1926 | 1930 | 1 | Demòcrata |
| 18 !18 | William Riley Hinkle | 1930 | 1935 | 1¼ | Demòcrata |
| 19 !19 | George W. Freyermuth | 1935 | 1938 | ¾ | Republicà |
| 20 !20 | Jesse I. Pavey | 1938 | 1945 | 1¾ | Demòcrata |
| 21 !21 | F. Kenneth Dempsey | 1945 | 1947 | ½ | Demòcrata |
| 22 !22 | George A. Schock | 1947 | 1952 | 1¼ | Demòcrata |
| 23 !23 | John Alden Scott | 1952 | 1956 | 1 | Republicà |
| 24 !24 | Edward F. Voorde | 1956 | 1960 | 1 | Demòcrata |
| 25 !25 | Frank J. Bruggner | 1960 | 1964 | 1 | Demòcrata |
| 26 !26 | Lloyd M. Allen | 1964 | 1972 | 2 | Republicà |
| 27 !27 | Jerry Miller | 1972 | 1976 | 1 | Demòcrata |
| 28 !28 | Peter Nemeth | 1976 | 1980 | 1 | Demòcrata |
| 29 !29 | Roger Parent | 1980 | 1988 | 2 | Demòcrata |
| 30 !30 | Joseph E. Kernan | 1988 | 1996 | 2 | Demòcrata |
| 31 !31 | Steve Luecke | 1996 | 2012 | 5 | Demòcrata |
| 32 !32 | Pete Buttigieg | 2012 | 2020 | 2 | Demòcrata |
| 33 !33 | James Mueller | 2020 | Incumbent | 1 | Demòcrata |

## Referències

* Llista d'alcaldes de South Bend – The History Museum of South Bend
# Leòncion

Leòncion (grec antic: Λεόντιον, llatí: Leontium) va ser una filòsofa i hetera atenesa, alumne i amant d'Epicur.
Va escriure un tractat contra Teofrast; segons Plini l'audàcia d'aquest intent va originar el proverbi: suspendio arborem eligere. Plini diu que Teodor en va fer un retrat on se la representava en actitud meditativa.
Ateneu de Nàucratis diu que Leòncion, quan va començar a estudiar filosofia, no va deixar de ser hetera, i que s'unia al Jardí (escola epicúria) amb tots els epicuris i amb Epicur a la vista de tothom. Entre els seus nombrosos amants hi hagué Metrodor, deixeble d'Epicur, i Hermesiànax de Colofó. Aquest autor va escriure un poema elegíac en tres llibres dedicat a Leòncion, que sembla una col·lecció d'històries d'amor. El tercer llibre portava una llista de les amants del poeta.
La seva filla Danes (Dànae) va ser també una hetera d'una certa notorietat.

## Referències

* ↑ Wolf, J. Ch.. Prosistas griegas: testimonios y fragmentos. Oviedo: KRK Ediciones, 2011, p. 117-123. ISBN 9788483673386.
# Llinda de la casa al carrer Sant Pere, 3 (Tortellà)

La Llinda de la casa al carrer Sant Pere, 3 és una obra de Tortellà (Garrotxa) protegida com a Bé Cultural d'Interès Local.

## Descripció

Casa situada al carrer de Sant Pere núm.3. Aquest habitatge conserva una llinda molt interessant que corona la porta principal d'ingrés, on podem llegir: "AVE MA [???] RIA PURISIMA/1790".

## Història

Tortellà presenta pocs edificis que conservin rastres arquitectònics i decoracions d'abans de l'incendi de 1873, provocat per les tropes del general Savalls en enfrontar-se amb un grup de liberals del poble que es reduïren a l'església de Santa Maria fins a l'entrada de les tropes governamentals. La llinda d'aquest habitatge, juntament amb la de Ca l'Àngel i alguna d'aïllada, són els pocs testimonis anteriors al segle XIX; cal afegir, que totes les publicacions fetes sobre Tortellà parlen que el poble fou totalment cremat, restant únicament l'edifici de l'església. Tortellà sí que va patir un greu incendi però no fou destruït del tot. Aquestes llindes ho confirmen.

## Referències

* 1 2 «Llinda de la casa al carrer Sant Pere, 3». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Primer ministre de Mali

Aquesta és la llista dels primers ministres de Mali de 1960 fins a l'actualitat.
| Nom | Començament del mandat | Fi del mandat | Partit |
| Modibo Keïta | 20 de juny de 1960 | 1965 | US-RDA |
| càrrec abolit de 1965 fins a 19 de novembre de 1968 ||||
| Yoro Diakité | 19 de novembre de 1968 | 18 de setembre de 1969 | militar |
| càrrec abolit de 18 de setembre de 1969 fins a 6 de juny de 1986 ||||
| Mamadou Dembélé | 6 de juny de 1986 | 6 de juny de 1988 | sense partit |
| càrrec abolit de 6 de juny de 1988 fins a 2 d'abril de 1991 ||||
| Soumana Sako | 2 d'abril de 1991 | 9 de juny de 1992 | sense partit |
| Younoussi Touré | 8 de juny de 1992 | abril de 1993 | Adéma-PASJ |
| Abdoulaye Sékou Sow | abril de 1993 | 2 de febrer de 1994 | Adéma-PASJ |
| Ibrahim Boubacar Keïta | 4 de febrer de 1994 | 14 de febrer de 2000 | Adéma-PASJ |
| Mandé Sidibé | 21 de febrer de 2000 | 18 de març de 2002 | Adéma-PASJ |
| Modibo Keïta | 18 de març de 2002 | 9 de juny de 2002 | Adéma-PASJ |
| Ahmed Mohamed ag Hamani | 9 de juny de 2002 | 30 d'abril de 2004 | sense partit |
| Ousmane Issoufi Maïga | 30 d'abril de 2004 | 27 de setembre de 2007 | sense partit |
| Modibo Sidibé | 28 de setembre de 2007 | 3 d'abril de 2011 | sense partit |
| Cissé Mariam Kaïdama Sidibé | 3 d'abril de 2011 | 22 de març de 2012 | sense partit |
| càrrec abolit de 22 de març fins a 17 d'abril de 2012 ||||
| Cheick Modibo Diarra (Interinament) | 17 d'abril de 2012 | 11 de desembre de 2012 | sense partit |
| Django Sissoko (Interinament) | 11 de desembre de 2012 | 5 de setembre de 2013 | sense partit |
| Omar Tatam Ly | 5 de setembre de 2013 | 2014 | sense partit |
| Moussa Mara | 2014 | 2015 | Yéléma |
| Modibo Keïta | 2015 | 2017 | Adéma-PASJ |
| Abdoulaye Idrissa Maïga | 2017 | 2017 | RPM |
| Soumeylou Boubèye Maïga | 2017 | 2019 | ASMA-CFP |
| Boubou Cissé | 2019 | 2020 | sense partit |
| Moctar Ouane | 2020 | 2021 | sense partit |
| Choguel Kokalla Maïga | 2021 | | sense partit |

## Referències

* ↑ «Ousmane Issoufi Maïga nommé Premier ministre: style direct, expérience éprouvée». L'Essor, 15196, 30-04-2002.

## Vegeu també

* President de Mali
# Pont sobre el barranc de la Galera

El Pont sobre el barranc de la Galera és un pont del municipi de la Galera (Montsià) que forma part de l'Inventari del Patrimoni Arquitectònic de Catalunya. El pont sobre el barranc de la Galera o rambla neix als contraforts meridionals del massís de Caro i forma el límit sud-oriental del terme. Desguassa a l'Ebre per la seva banda dreta i davant de la població de Campredó.

## Descripció

Es tracta d'una construcció sòlida, amb un sol ull o tram amb arcada de mig punt realitzada amb pedra. Sembla que la seva amplada va ser modificada en una ampliació feta durant en segle xix i el seu arc va ser restaurat i lligat amb formigó l'any 1938. Cap a l'any 1940 el seu entorn va sofrir millores en vistes a proveir al poble d'un lloc enjardinat -aquí es troba la capella dedicada a Sant Vicent Ferrer. El barranc és ple de vegetació.
La part superior del pont fou reconstruïda després de la guerra civil 1936-39.

## Referències

* 1 2 3 «Pont sobre el barranc de la Galera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 gener 2016].

## Enllaços externs

* «Pont sobre el barranc de la Galera». Mapa de recursos culturals. Diputació de Tarragona.